தனக்குப் பிறகு அடுத்த கான் யாரென செங்கிஸ்கான் முடிவு செய்ய நினைத்தபோது தனது நான்கு மகன்களில் ஒருவரை தேர்வு செய்வதில் அவருக்கு பிரச்சினை இருந்தது. டொலுய்க்கு சிறந்த ராணுவ திறமைகள் இருந்தன. ஒரு தளபதியாகவும் அவர் பல வெற்றிகளைப் பெற்று இருந்தார். ஆனால் செங்கிஸ்கான் ஒகோடியை தேர்ந்தெடுத்தார். ஒகோடி அரசியல் ரீதியாக திறமைசாலியாக இருந்தார். ஒரு திறமையான தலைவனாக இருப்பதில் டொலுய் தேவையற்ற அளவுக்கு அதிக எச்சரிக்கையுடன் செயல்படுவார் என செங்கிஸ்கான் நினைத்தார். 1227 இல் மேற்கு சியாவிற்கு எதிரான படையெடுப்பில் டொலுய் தனது தந்தையுடன் கலந்து கொண்டார்.

செங்கிஸ்கானின் இறப்பிற்குப் பிறகு டொலுய் மங்கோலியப் பேரரசை இரண்டு வருடங்களுக்கு பொதுவான மேற்பார்வையாளராக கவனித்துக் கொண்டார். மங்கோலிய உயர்குடியினர் இச்செயலை ஏற்றுக் கொண்டனர். ஏனெனில் மங்கோலிய பாரம்பரியப்படி கடைசி மகன் தனது தந்தையின் சொத்துக்களை பெற்றார். மற்றொரு காரணம், அந்நேரத்தில் மத்திய மங்கோலியாவில் மிகப்பெரிய மற்றும் மிக சக்தி வாய்ந்த ராணுவத்தை டொலுய் கொண்டிருந்தார். அடுத்த ககானை தேர்தல் மூலம் தேர்ந்தெடுப்பதை டொலுய் ஆதரித்தார். அடுத்த ககானாக ஒகோடி தேர்ந்தெடுக்கப்பட்டார். இதன் மூலம் தனது தந்தையின் விருப்பத்தை டொலுய் நிறைவேற்றினார்.

டொலுய், ஒகோடியுடன் வடக்கு சீனாவில் படையெடுப்பை நடத்தினர். 1231–32 இல் உத்தியியலாளர் மற்றும் கள தளபதியாக டொலுய் பணியாற்றினார். சின் தலைநகரான கைஃபேங்கை முற்றுகையிட இரண்டு ராணுவங்கள் அனுப்பப்பட்டன. சின் அரசின் பெரும்பாலான பாதுகாப்புகளை தகர்த்த பின்னர் அவர்கள் வடக்கு பகுதிக்கு திரும்பினர்.

மரபு
செங்கிஸ்கானுக்கு பின் அடுத்த கான்
குடும்பம்
ஆரம்ப காலம்